3

                                                                                PATVIRTINTA                                                                                  

                    Biržų rajono savivaldybės administracijos 

                    direktoriaus 2019 m. rugpjūčio 27 d.

                    įsakymu Nr. A-632                  
PABIRŽĖS SENIŪNIJOS ŪKIO REIKALŲ SPECIALISTO PAREIGYBĖS APRAŠYMAS
       
I SKYRIUS

 PAREIGYBĖ

1. Biržų rajono savivaldybės administracijos Pabiržės seniūnijos ūkio reikalų specialistas (toliau – darbuotojas) yra priskiriamas specialistų pareigybės grupei.

2. Pareigybės lygis – B.

II SKYRIUS

SPECIALŪS REIKALAVIMAI ŠIAS PAREIGAS EINANČIAM DARBUOTOJUI
3. Darbuotojas, einantis šias pareigas, turi atitikti šiuos specialiuosius reikalavimus:
3.1. turėti ne žemesnį kaip aukštesnįjį išsilavinimą, įgytą iki 2009 metų, ar specialųjį vidurinį išsilavinimą, įgytą iki 1995 m.
3.2. turėti ne mažesnį  kaip 2 metų bendrojo darbo stažą; 

3.3. turėti lengvojo automobilio (B kategorijos) vairuotojo teises;              

3.4. būti susipažinęs su Lietuvos Respublikos įstatymais, Lietuvos Respublikos Vyriausybės nutarimais ir kitais teisės aktais, reglamentuojančiais darbų saugą, priešgaisrinę apsaugą, technikos priežiūros ir eksploatavimo reikalavimus;

           3.5 išmanyti dokumentų valdymo taisykles;

3.6. mokėti dirbti šiomis kompiuterinėmis programomis: MS Word,  MS Excel, MS Outlook, Internet Explorer, naudotis kitomis informacinėmis technologijomis; 

3.7. būti pareigingas, darbštus, iniciatyvus, gebėti bendrauti.


III SKYRIUS

 ŠIAS PAREIGAS EINANČIO DARBUOTOJO FUNKCIJOS
4. Šias pareigas einantis darbuotojas vykdo šias funkcijas:

4.1. užtikrina istorijos, kultūros paveldo, kapinių, parkų, bendrojo naudojimo teritorijų, paplūdimių, kitų saugomų bei turinčių išliekamąją vertę objektų priežiūrą;

4.2.  prireikus  tvarko seniūnijoje esančių paveldo objektų teritoriją, 
4.3. prireikus pjauna ir geni medžius kapinėse, pjauna krūmus, sustabarėjusią žolę kapinių prieigose bei seniūnijos teritorijoje pjauna žolę, geni medžius, pjauna  krūmus;

4.4. prireikus išveža buitines šiukšles ir valo sniegą;

4.5. stebi vietinės reikšmės kelių ir gatvių būklę, prižiūri remonto darbus (skaičiuoja atvežto žvyro kiekį ir asfaltuojamų gatvių plotus, stebi atliekamus darbus);

4.6. prižiūri, kad nebūtų savavališkų sąvartynų bei atliekų pakelėse, organizuoja jų panaikinimą ir surinkimą;

4.7. prižiūri pastatus, kitus objektus, inventorių bei rūpinasi einamuoju remontu, esant būtinybei, atlieka smulkų remontą, teikia informaciją seniūnui apie šių pastatų techninę būklę;

4.8. organizuoja darbuotojų informavimą, švietimą, mokymus darbuotojų saugos ir sveikatos klausimais, pirmosios pagalbos mokymus nustatyta tvarka instruktuoja seniūnijos darbuotojus, nustatyta tvarka instruktuoja seniūnijos darbuotojus bei teikia seniūnui pasiūlymus darbuotojų saugos ir sveikatos būklei gerinti;
4.9.  aprūpina darbuotojus specialiais drabužiais, avalyne, rūpinasi atliekamų darbų saugumu;

4.10. sudaro darbuotojų, kuriems privalomai turi būti tikrinama sveikata, sąrašus, analizuoja privalomųjų sveikatos patikrinimų išvadas ir rekomendacijas ir organizuoja šių rekomendacijų įgyvendinimą;

4.11. organizuoja ir koordinuoja profesinės rizikos vertinimą, pildo seniūnijos darbuotojų saugos ir sveikatos būklės pasą;

4.12. dalyvauja tiriant nelaimingus atsitikimus darbe, incidentus, avarijas ir profesines ligas, analizuoja aplinkybes ir priežastis, registruoja seniūnijoje įvykusius nelaimingus atsitikimus darbe, profesines ligas bei incidentus, kaupia kitus duomenis, susijusius su darbuotojų sauga ir sveikata darbe;

4.13. prireikus veža seniūnijos darbuotojus ir (ar) smulkius krovinius tarnybos reikalais;

4.14. laiku ir kokybiškai atlieka visus automobilio techninės priežiūros darbus, palaiko automobilių išorės ir salono švarą; 

4.15. užtikrina degalų ir tepalų naudojimą pagal nustatytas normas, ekonomišką transporto priežiūros priemonių ir atsarginių detalių naudojimą nepakenkiant automobilio techninei būklei;

4.16. atlieka lengvojo automobilio, traktoriaus ir kitos technikos techninę priežiūrą, einamąjį remontą, prireikus pašalina smulkius gedimus;

4.17. pildo kelionės lapus ir laiku juos pateikia seniūnijos buhalteriui;

4.18. aprūpina seniūnijoje viešuosius darbus dirbančius asmenis, reikalingomis darbo priemonėmis bei  darbo apsaugos priemonėmis, prižiūri jų atliekamą darbą;
4.19. siekiant užtikrinti saugų darbą su žoliapjovėmis, krūmapjovėmis, traktoriumi  ir kita technika, nuolat tikrina jų techninę būklę bei prižiūri, kad darbuotojai, dirbantys su šia technika, naudotų reikiamas apsaugines priemones;
4.20. rūpinasi administracinio pastato paruošimu šildymo sezonui ir šildymu, šildymo sezono metu, prireikus ruošia kietą kurą, jį sandėliuoja, kūrena vandens šildymo katilą bei  prižiūri, kad būtų tvarkingas šildymo katilas ir visi kiti katilinės įrenginiai;

4.21. prižiūri seniūnijos priešgaisrinę būklę, imasi priemonių priešgaisrinės saugos reikalavimams vykdyti;
 4.22. aprūpina seniūnijos administracinio pastato teritoriją reikiamomis gaisro gesinimo priemonėmis, prižiūri, kad jos  būtų techniškai tvarkingos ir veiktų;

4.23. instruktuoja darbuotojus priešgaisrinės saugos klausimais, organizuoja jų mokymą;

 4.24. rengia darbuotojų veiksmų kilus gaisrui planus, pratybas šiems veiksmams išmokti.

Susipažinau:

________________________

       (parašas)

________________________  

      (vardas, pavardė)

_______________________     

      (data)

____________
